# Snatch

Snatch edota Snatch, Txerriak eta Diamanteak (jatorrizko izenburua ingelesez Snatch) 2000ko Guy Ritchie ingeles zinema zuzendari eta gidoilariak zuzendu eta idatzitako ekintza film bat da. Jason Statham, Stephen Graham, Brad Pitt, Alan Ford, Dennis Farina, Rade Šerbedžija, Lennie James, Vinnie Jones, Benicio Del Toro eta Jason Flemyng aktoreek antzeztu zuten.
Lock, Stock and Two Smoking Barrels (1998) film ez hain ezagunaren jarraipentzat jo ohi da.

## Argumentua

Oharra: Atal honek istorio osoa edo amaiera argitzen du.
Ingalaterra, Londres. Franky "Lau Hatz" (Benicio Del Toro) lapurrak Anberesen ostu berri duen diamante bikaina Avi (Dennis Farina) estatubatuar nagusiari ematekotan da; bitartean, Boris "Labana" (Rade Šerbedžija) errusiar arma trafikatzaileak Franky "Lau Hatzek" legez kanpoko boxeo borroka batean apostua egin dezan tentatzea lortu du, baina Frankyri lapurtzeko azpijoku bat besterik ez da. Avi horretaz ohartutakoan, Franky eta diamantea aurkitzeko, Tony "Bala Hortz" (Vinnie Jones) izeneko tipo bortitz bat kontratatu du.
Berehala, Frankyren zorigaiztoko amaiera argitu da: gertakari honek harribitxiaren ehiza eta hura aurkitzeko lasterketa abian jarri du, horretan jende guztia sartuta. Azkenean deskontrolatzeko arriskua duen ero joko bilakatu da, engainua, xantaia eta iruzurra era odoltsuan nahastuta. Pertsonaia ugari ageri dira: "Adreilu" ezizeneko gangster anker eta zitala, bere amari karabana bat erosteko borrokatu den Mickey (Brad Pitt) irlandar ijitoa... bai eta elementu ugari ere: aurrez prestaturiko boxeo borrokak, txakur goseti bat eta sarraski batera daramaten arma mota asko ere bai. Nahas-mahas horren erdian denek gura duten diamante handia dago.

## Aktoreak

* Jason Statham: Turkiar, lizentziarik gabeko boxeolarien managerra
* Stephen Graham: Tommy, Turkiarraren negoziokidea
* Alan Ford: Adreilua, izaera zakarreko britainiar mafiosoa
* Dennis Farina: Abraham "Lehengusu Avi" Denovitz, amerikar bitxi trafikatzailea
* Brad Pitt: Mickey O'Neil, irlandar ijitu buruzagi arduragabea eta lizentziarik gabeko boxeolaria
* Adam Fogerty: George Itsusia, Turkiarraren boxeolaria
* Mike Reid: Doug Burua, bitxi-trafikatzailea, bitxidenda baten jabea
* Vinnie Jones: Tony Bala Hortz, mertzenarioa, zor kitatzailea eta alokairuko pistolaria
* Robbie Gee: Vinny, bahietxe txiki bateko jabea
* Lennie James: Sol, Vinnyren negoziokidea
* Ade: Tyrone, Sol eta Vinnyren auto gidari baldarra
* Rade Šerbedžija: Boris Labana, KGBko agente ohia eta arma saltzaile uzbekiarra
* Benicio del Toro: Franky Lau Hatz, Aviren languntzailea
* Jason Flemyng: Darren, Mickeyren laguna
* Ewen Bremner: Mullet

## Soinu banda

Filmaren soinu banda Guy Ritchie zuzendariak enkarguz hainbat artistari eskatu zien; hortaz, Erresuma Batuko hainbat musikari eta taldek parte hartu zuten. Solasaldi esanguratsuen lagungarri gisa, besteak beste Massive Attack, Oasis, Mirwais eta Madonna (Ritchieren emazte ohia) abestiak entzun daitezke.

#### Abestien zerrenda

* Kuasehfgaiurgh (Solasaldia) - Brad Pitt
* Diamond - Klint
* Supermoves - Overseer
* Hernando's Hideaway - The Johnston Brothers
* Golden Brown - The Stranglers
* Dreadlock Holiday - 10cc
* Hava Nagila - John Murphy
* Avi Arrives (Solasaldia) - Dennis Farina
* Cross The Tracks (We Better Go Back) - Maceo & The Macks
* Disco Science - Mirwais
* Nemesis (Solasaldia) - Alan Ford
* Hot Pants (I'm Coming, Coming, I'm Coming) - Bobby Byrd
* Lucky Star - Madonna
* Ghost Town - The Specials
* Are You There - Klint
* Sensual Woman - The Herbaliser
* Angel - Massive Attack
* F**kin' In The Bushes - Oasis
* Don't You Just Know It - Huey 'Piano' Smith & The Clowns
* Avi's Declaration (Solasaldia) - Dennis Farina

## Ikus gainera

* Lock, Stock and Two Smoking Barrels (Guy Ritchie, 1998)

## Erreferentziak

* ↑ Snatch:Txerriak eta Diamanteak filmaren emanaldia ETB1ean. Berria egunkaria.
* ↑ Ipar Euskal Herrian frantsesez Snatch : Tu braques ou tu raques, Hego Euskal Herrian gaztelaniaz Snatch: Cerdos y diamantes

## Kanpo estekak

* Snatch filmaren webgune ofiziala
* Snatch IMDB webgunean
* Guy Ritchie zuzendariaren webgunea
* Guy Ritchie zuzendariaren eztabaidaguneak
* Datuak: Q335160